A kurzus kódjai: BBN-FIL-332.02 BMA-FILD-632.02	
A kurzus megnevezése: Bevezetés a derridai dekonstrukcióba	
A kurzus megnevezése angolul: Introduction to Derrida’s Deconstruction	
A kurzus időpontja és (helye): szerda 16:00, MÚK 4/i. 	
A KURZUS ELSŐ FOGLALKOZÁSÁRA 
A SZEMESZTER ELSŐ HETÉN KERÜL SOR 	
A kurzus előadója: dr. Lurcza Zsuzsanna	

A kurzus előfeltétele: nincs előfeltétel, de előnyös némi előzetes tájékozottság a kurzus tematikájának köréből	
A jegyszerzés módja: 5-10 oldalas szemináriumi dolgozat	
Követelmények: a kurzus eredményes elvégzése érdekében szükséges az órák rendszeres látogatása és az elemzésre kerülő szövegek feldolgozása	

A kurzus leírása:

Jacques Derrida a (poszt)modern filozófia egyik legvitatottabb figurája, aki a filozófia, a nyelvelmélet, az irodalomelmélet, a pszichoanalízis problémáiból kiindulva alakította ki azt a sajátos szemléletmódot, amely az 1960-as évektől a dekonstrukció nevén terjedt el. A dekonstruktív művelet mint „plus d’une langue”, vagyis „multiplikáció”, „több mint egy”, „nyelvet meghaladó”, „több, mint nyelv” olyan kritikai koncepciók kimunkálásával mint az el-különböződés (différance), a disszemináció (dissémination), tárgyalás (négociation) a metafizikai hagyományhoz kötődő fogalmi apparátus lebontásának igényét jeleníti meg. A nyelv fogalmi rendszerét és leülepedését megtörő dekonstrukció a metafizikai fogalmak kritikai-genealógiai elemzésével dekonstruálja a hagyományos fogalmi rendszereket, ugyanakkor kritikával illetik azokat az etikai, politikai és jogi rendszereket is, amelyek e fogalmi nyelvezeten alapulnak. Az 1980-as évektől a dekonstrukció egyre inkább kiterjed olyan etikai-politikai fogalmak analízisére, mint az igazságosság, felelősség, demokrácia, vendégszeretet, megbocsátás, barátság, szuverenitás. Számos a dekonstrukció szellemében íródott tanulmány a jogi és intézményi rendszerek legitimációs problémájának irányába kumulálódott, a figyelmet a jogi döntéshozásnak az etikai, politikai és gazdasági karakterének irányába terelve. A Derrida neve által fémjelzett dekonstrukció a kortárs filozófia egyik legjelentősebb irányzatává nőtte ki magát, ugyanakkor erőteljes hatást gyakorol a humán- és a társadalomtudományok egészére.

A kurzus tematikája:

1.	hét:
Előadás címe: Mi a dekonstrukció, avagy a „Mi a …?” kérdés
Kulcsszavak: destrukció; dekonstrukció; metafizika-kritika; el-különböződés; az azonosság, egység, jelenlét, eredet, kezdet és az oppozíciókra alapozott szembeállítások dekonstrukciója
Könyvészet: Geoffrey Bennington/Jacques Derrida: Jacques Derrida (részlet). In Kis Attila A. – Kovács Sándor S. K. – Odorics Ferenc (szerk.): Testes Könyv II. Ictus és JATE Irodalomelméleti Csoport, Szeged, 1997. 193−223.
2.	hét:
Előadás címe: Dekonstrukció és el-különböződés
Kulcsszavak: az elkülönböződés, differre, différence, différance, a dekonstrukció mint elkülönböződés, az elkülönböződés mint dekonstrukció
Könyvészet: J. Derrida: Az el-különböződés (La différance). In Bacsó Béla (szerk.): Szöveg és interpretáció. Cserépfalvi Kiadó, 1991. 43−62.
3.	hét:
Előadás címe: Egy dekonstruktív művelet Platón patikájában
Kulcsszavak: a dekonstrukció felmutatása fogalomanalízis útján: mi a pharmakon? A pharmakon jelentéseinek vizsgálata: szer, gyógyszer, orvosság, méreg, varázsszer, szubsztancia, anyag, ellen-szubsztancia, orvoslás mint tudomány és/vagy művészet, beszéd, szöveg, könyv, írás mint az igazság és a hazugság írása, festmény, festék, a nem természetes szín, mesterséges festőanyag, a baj okozója: a betegség, pótlék
Könyvészet: J. Derrida: Platón patikája. In: A disszemináció. Jelenkor kiadó, Pécs, 1998. 63−170.
4.	hét:
Előadás címe: A struktúra, a jel és a játék
Kulcsszavak: struktúra; jel; játék; interpretáció; az azonosság, egység, jelenlét, eredet, kezdet és az oppozíciókra alapozott szembeállítások dekonstrukciója
Könyvészet: J. Derrida: A struktúra, a jel és a játék az embertudományok diszkurzusában, Helikon 1994/1–2. 21−35.
5.	hét:
Előadás címe: A szubjektum és az identitás fogalmának dekonstrukciója
Kulcsszavak: szubjektum, identitás, a „ki”, „a ki mint jel”, „olyan grammatika, amely már nem volna többé alávetve az alanynak”
Könyvészet: J. Derrida: „Jól enni pedig muszáj”, avagy a szubjektumszámítás. Beszélgetés (Jean-Luc Nancyval). In Kis Attila A. – Kovács Sándor S. K. – Odorics Ferenc (szerk.): Testes Könyv II. Ictus és JATE Irodalomelméleti Csoport, Szeged, 1997. 293−327.
6.	hét:
Előadás címe: „Csak egy nyelvem van, és az nem az enyém”
Kulcsszavak: állampolgárság, kultúra, nemzeti hovatartozás, „az azonosság zavara”, nyelv, „csak egy nyelvem van és az nem az enyém”, „soha nem egyetlen nyelven beszélünk”, „jóváhagyott anyanyelv”, egynyelvűség, „mono-kulturális homo-hegemónia”
Könyvészet: J. Derrida: A másik egynyelvűsége avagy az eredetprotézis. Jelenkor Kiadó, Pécs, 2005.
7.	hét: 
Előadás címe: Vendégszeretetgyűlölet
Kulcsszavak: az idegen, a más, a vendégszeretet etikája, ellenségesség, kettős kötés (double bind), „ipse”, önmagaság, „dészpotész”, „dominus” úr, uralom
Könyvészet: J. Derrida: Vendégszeretetgyűlölet. In. Ki az anya? Jelenkor Kiadó, Pécs, 1997. 59−92.
8.	hét: 
Előadás címe: A nyugati demokrácia mint „új Internacionálé”? 
Kulcsszavak: nyugati demokrácia; „új internacionálé”; techno-tele-mediatikus apparátusok; a munkanélküliség, a piac, a technológiák új formája; új világméretű versengés, „a hajléktalan állampolgárok demokratikus részvétele; a menekültek, hontalanok, bevándorlók, emigráltak kérdése; az „identitás” új tapasztalata, külső adósságteher; fegyverpiac, interetnikus háborúk, maffia és drogügyek, fantomállamok, nemzetközi jog mint kultúrtörténeti függvény
Könyvészet: J. Derrida: Marx kísértetei Az adósállam, a gyász munkája és az új Internacionálé. 2. fejezet Bűvölni – a marxizmust. Jelenkor Kiadó, Pécs, 1995. 59−137.

9.	hét:
Tevékenység megnevezése: A Derrida című film megtekintése
Film: Derrida (2002) − amerikai dokumentumfilm Kirby Dick és Amy Ziering Kofman rendezésében.
10.	hét:
Tevékenység megnevezése: Szemináriumi dolgozatok megvitatása

A kurzushoz tartozó kötelező irodalom:

Derrida, Jacques: A másik egynyelvűsége, avagy az eredetprotézis. Jelenkor Kiadó, Pécs, 2005.
Derrida, Jacques: A struktúra, a jel és a játék az embertudományok diszkurzusában, Helikon 1994/1–2. 21−35.
Derrida, Jacques: Az el-különböződés (La différance). In Bacsó Béla (szerk.): Szöveg és interpretáció. Cserépfalvi Kiadó, 1991. 43−62.
Derrida, Jacques: „Jól enni pedig muszáj”, avagy a szubjektumszámítás. Beszélgetés (Jean-Luc Nancyval). In Kis Attila A. – Kovács Sándor S. K. – Odorics Ferenc (szerk.): Testes Könyv II. Ictus és JATE Irodalomelméleti Csoport, Szeged, 1997. 293−327.
Derrida, Jacques: Marx kísértetei. Az adósállam, a gyász munkája és az új Internacionálé. 2. fejezet Bűvölni – a marxizmust.  Jelenkor Kiadó, Pécs, 1995. 59−137.
Derrida, Jacques: Platón patikája. In (Jacques Derrida): A disszemináció. Jelenkor kiadó, Pécs, 1998. 63−170.
Derrida, Jacques: Vendégszeretetgyűlölet. In (Jacques Derrida): Ki az anya? Jelenkor Kiadó, Pécs, 1997. 59−92.	

A kurzushoz tartozó ajánlott irodalom: 

Derrida, Jacques: A szellemről. Heidegger és a kérdés. Osiris Kiadó, Budapest, 1995.
Derrida, Jacques: Das andere Kap. Die vertagte Demokratie. Zwei Essays zu Europa. Suhrkamp Verlag, Frankfurt am Main, 1992.
Derrida, Jacques: Gesetzeskraft. Der »mystische Grund der Autorität«. Frankfurt am Main, 1991.
Derrida, Jacques: Grammatológia. Magyar Műhely/ÉLETÜNK, Budapest, 1991.
Derrida, Jacques: Hit és tudás. A „vallás” két forrása a puszta ész határain. Brambauer Kiadó, Pécs, 2006.
Derrida, Jacques: Negotiations and Interviews, 1971−2001. Stanford, California, Stanford University Press.
Derrida, Jacques: Politik der Freundschaft. Suhrkamp Verlag, Frankfurt am Main 2000.
Derrida, Jacques: On Cosmopolitanism and Forgiveness. Routledge, London and New York, 2001.
Derrida, Jacques: Of Hospitality. Anne Dufourmantelle Invites Jacques Derrida to Respond. Stanford University Press, Stanford, California, 2000.
Derrida, Jacques: Semiologie und Grammatologie Gespräch mit Julia Kristeva. In: Jacques Derrida, Jacques: Positionen, Graz–Wien: Passagen 1986, S.52−82.
Derrida, Jacques: The Ends of Man, Philosophy and Phenomenological Research, Vol. 30, No. 1./1969. 31−57.
Derrida, Jacques and Avital, Ronell: The Law of Genre, Critical Inquiry, Vol. 7, No. 1./1980 On Narrative, University of Chicago Press. 55−81.
Derrida, Jacques: Writing and Difference. Routledge, London and New York, 2002.
Másodlagos irodalom:

Geoffrey Bennington und Jacques Derrida: Jacques Derrida, ein Portrait. Suhrkamp Verlag, Frankfurt am Main 1994.
Geoffrey Bennington and Jacques Derrida: Jacques Derrida. University of Chicago Press, Chicago, 1993.
Wetzel Michael: Derrida. Reclam Verlag, Stuttgart, 2010.

A kurzushoz tartozó ajánlott film: 

Derrida (2002) − amerikai dokumentumfilm Kirby Dick és Amy Ziering Kofman rendezésében.